पुरानी रंजिश: दो पक्षों में मारपीट चार घायल
जांजगीर-चांपा | पुरानी रंजिश पर गुरूवार की सुबह दो पक्षों में मारपीट हो गई, जिसमें चार लोग घायल हो गए। दो लोगों को जिला अस्पताल में भर्ती कराया गया है। घटना सुबह 7.30 बजे अकलतरा थाना क्षेत्र के ग्राम परसाहीनाला की है। पुलिस के अनुसार गोपाल गोंड़ पिता शंकर गोंड़ और उसके बड़े पिता के बेटे नंदकुमार गोंड़ व नरेंद्र कुमार गोंड़ के बीच पुरानी रंजिश थी। दोनों पक्ष के बीच पहले विवाद हुआ था। गुरुवार को फिर दोनों पक्षों में झगड़ा हो गया। इस दौरान नंदकुमार गोंड़, नरेंद्र गोंड, सोनू गोंड़ व मोनू गोंड़ ने मिलकर डंडा व राड से गोपाल और उसके भाई नारायण गोंड़ की पिटाई कर दी। बीच बचाव करने आई उसकी मां अगहीन बाई व नारायण की प|ी सुभद्रा पर भी वार किया गया,जिससे चारों घायल हो गए। गोपाल व नारायण के पैर में गंभीर चोटें आई है। इलाज के लिए जिला अस्पताल जांजगीर रेफर किया गया जहां दोनों का इलाज किया जा रहा है।
पुलिस ने चारों आरोपियों के खिलाफ धारा 294, 506, 323, 34 के तहत जुर्म दर्ज कर लिया है।
hin_Deva hin_Deva hin_Deva